SUPADOS YAKIN  Salahsaurang peserta ujian gawena ngan milangan kancing. Ku pengawas ditanya.  Pengawas : "Keur naon maneh make milangan kancing?"  Peserta : "Sesah Pa jawabanana! Ari milangan kancing mah rada gampil ngeusianana."  Leos wae eta pengawas nguriling, ngawaskeun nu sejenna.  Kira-kira lima welas menit deui kana waktuna beak, eta pengawas  teh ngadeukeutan peserta anu tadi tea lantaran katenjo keur ngadekul keneh milangan kancing.  Pengawas : "Geus rengse?"  Peserta : "Parantos, Pa!"  Pengawas : "Geuning eta milangan kancing keneh?"  Peserta : "Apan nuju ngoreksi."